Komisijos Reglamentas (EEB) Nr. 1793/73
1973 m. liepos 2 d.
iš dalies keičiantis Reglamento (EEB) Nr. 315/68 ir Reglamento (EEB) Nr. 537/70 nuostatas dėl tam tikrų tulpių veislių dydžio
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. vasario 27 d. Tarybos reglamentą (EEB) Nr. 234/68 [1] dėl bendro augančių medžių ir kitų augalų, svogūnėlių, šaknų ir kitų augalų dalių, skintų gėlių bei dekoratyvinių žalumynų rinkos organizavimo, ypač į jo 4 straipsnį,
atsižvelgdama į 1968 m. kovo 12 d. Tarybos reglamentą (EEB) Nr. 315/68 [2], nustatantį skirtų pražydinti svogūnėlių, gumbasvogūnių ir gumbavaisių kokybės standartus, su paskutiniais pakeitimais, padarytais Reglamentu (EEB) Nr. 538/70 [3], ypač į jo 2 straipsnio 2 dalį,
kadangi patirtis parodė, jog naudojant šiuolaikinius auginimo metodus galima išauginti geros kokybės tulpes iš mažesnių negu "stiebas 11" dydžio svogūnėlių, kaip numatyta bendruosiuose kokybės standartuose; kadangi dėl to šie standartai turėtų būti patikslinti;
kadangi dėl minėtojo pakeitimo tampa nebereikalingos tam tikros Komisijos reglamento (EEB) Nr. 537/70 [4] nuostatos, leidžiančios valstybėms narėms imtis priemonių nukrypstant nuo tam tikrų kokybės standartų, taikomų į trečiąsias šalis eksportuojamiems pražydinti skirtiems svogūnėliams, gumbasvogūniams ir gumbavaisiams, reikalavimų;
kadangi Augančių medžių ir kitų augalų, svogūnėlių, šakniavaisių ir panašių gumbavaisių, skintų gėlių ir dekoratyvinių augalų vadybos komitetas nepateikė savo nuomonės per pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 315/68 priedo III skyriaus lentelės įrašai, susiję su "Tulipa" ir apimantys tekstą nuo "Tulipa" iki "botanininės tulpės" imtinai, keičiami šio reglamento priede pateikiamu tekstu.
2 straipsnis
Reglamentas (EEB) Nr. 537/70 keičiamas taip:
1. 1 straipsnio 1 dalyje išbraukiami žodžiai "Tulipa, Tulipa"Cordell Hull", Tulipa"American Flag", Tulipa"Montgomery"."
2. Priede išbraukiami įrašai, susiję su Tulipa, Tulipa"Cordell Hull", Tulipa"American Flag", Tulipa"Montgomery".
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1973 m. liepos 2 d.